Publication: Magyar Közlöny
Issue: MK-2011-119 (Year: 2011, Number: 119)
Era: contemporary
Section: A Magyar Köztársaság Legfelsõbb Bírósága 3/2011. (X. 14.) büntetõ jogegységi határozata
Paragraph Index: 468

A Magyar Köztársaság Legfelsõbb Bírósága 3/2011. (X. 14.) büntetõ jogegységi határozata A MAGYAR KÖZTÁRSASÁG NEVÉBEN! A Magyar Köztársaság Legfelsõbb Bíróságának Büntetõ Jogegységi Tanácsa a Legfelsõbb Bíróság elnökének indítványa alapján lefolytatott jogegységi eljárásbanBudapesten a 2011. év október 5. napján tartott nyilvános ülésen meghozta a következõ jogegységi határozatot: I. Azok a részesi cselekmények, amelyek a folytatólagosság körébe nem vonható több ugyanolyan tettesi alapcselekményhez kapcsolódnak akkor sem alkotnak folytatólagos törvényi egységet, ha a részesi magatartások kifejtésérerövidebb idõszakonbelül került sor, a részesiakarat-elhatározásegységes volt, és a tettesek cselekményeiis rövid idõközökkel ugyanazon sértett sérelmére valósultak meg. A részes bûncselekményeinek rendbelisége és minõsítése a tettesi alapcselekményekhez igazodik. II. Amennyiben a felbujtó rendszeres haszonszerzésére törekedve több tettest bír rá ugyanolyan vagy hasonló egy-egy olyan bûncselekmény elkövetésére, amelynek az üzletszerû elkövetés a minõsítõ körülménye, e minõsített esetért felelõsséggel csak akkor tartozik, ha az üzletszerûség a tettesi bûncselekmény tekintetében is megállapítható. Egyébként a felbujtó ilyen magatartása kizárólag a büntetés kiszabása körében értékelendõ. Ez az elv értelemszerûen vonatkozik arra az esetre is, ha a többszöri felbujtás olyan alapcselekményeket vált ki, amelyeket társtettesek nem üzletszerûen követnek el, továbbá arra a bûnsegédre is, akinek cselekménye nem üzletszerûen elkövetett tettesi alapcselekményekhez kapcsolódik. Indokolás I. A Legfelsõbb Bíróság elnöke – a Békés Megyei Bíróság Büntetõ Kollégiuma vezetõjének, valamint a Szabolcs-Szatmár-Bereg Megyei Bíróság Büntetõ Kollégiuma vezetõjének ehhez csatlakozó kezdeményezésére, mert illetékességi területén, illetõleg e megyék bíróságai között eltérõ ítélkezési gyakorlatot észlelt – a Be. 439. §-a

Source: https://magyarkozlony.hu/hivatalos-lapok/b62b47843462efdef771f4efa56d6893ada7b96a/dokumentumok/f6046e07f146a6a859a94689ab54f0509567dc7d/letoltes